Diari Oficial de la Generalitat Valenciana


Sumari del DOGV 7300, del 20-06-2014 (2014/5738)

CORRECCIÓ d'errades de l'Orde 12/2014, de 30 de maig, de la Conselleria d'Economia, Indústria, Turisme i Ocupació, per la qual es convoca i regula la concessió de subvencions públiques destinades al foment de l'ocupació per a persones amb discapacitat en centres especials d'ocupació i enclavaments laborals en l'exercici 2014.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7300

Data del DOGV
:   20-06-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/5738


Data del document
:   13-06-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Correcció d'errades

Correcció d'errades

 Descriptors 

:   * Conselleria d'Economia, Indústria, Turisme i Ocupació
    * ajuda pública

CORRECCIÓ d'errades de l'Orde 12/2014, de 30 de maig, de la Conselleria d'Economia, Indústria, Turisme i Ocupació, per la qual es convoca i regula la concessió de subvencions públiques destinades al foment de l'ocupació per a persones amb discapacitat en centres especials d'ocupació i enclavaments laborals en l'exercici 2014. [2014/5738]  
Advertits error en els terminis de presentació de sol·licituds d'ajudes per al manteniment de llocs de treball ocupats per treballadors amb discapacitat en centres especials d'ocupació, i establits en l'article 17 de l'Orde, i, en conseqüència, en el primer paràgraf de l'apartat 1 de l'article 15 i en els terminis de presentació dels justificants de gastos establits en l'article 18, ambdós de l'Orde 12/2014, de 30 de maig, de la Conselleria d'Economia, Indústria, Turisme i Ocupació, per la qual es convoca i regula la concessió de subvencions públiques destinades al foment de l'ocupació per a persones amb discapacitat en centres especials d'ocupació i enclavaments laborals en l'exercici 2014 (DOCV 06.06.2014), correspon la seua correcció.  
  
- On diu:  
  
«Article 15. Accions de suport  
A fi de facilitar el manteniment dels llocs de treball, els centres especials d'Ocupació podran accedir a les ajudes següents:  
1. Subvenció del cost salarial corresponent als llocs de treball ocupats per persona discapacitada que realitze una jornada de treball completa i estiga donat d'alta en la Seguretat Social, que consistix en el 50 % del salari mínim interprofessional vigent en l'any 2014, corresponents a les nòmines de gener a desembre d'este exercici, incloses dos pagues extraordinàries o porrateig d'estes, o les quanties que pogueren correspondre en el cas de publicació de noves compensacions econòmiques i criteris per part del Ministeri d'Ocupació i Seguretat Social, així com el 50 % del salari mínim interprofessional vigent en l'any 2013, per a les nòmines de novembre i desembre de 2013 corresponents a nous contractes o ampliació de contractacions produïdes en estos mesos, sempre que estes contractacions es mantinguen fins a la data d'acabament del termini de presentació de sol·licituds a càrrec d'esta orde»;  
  
  
Ha de dir:  
  
«Article 15. Accions de suport  
A fi de facilitar el manteniment dels llocs de treball, els centres especials d'Ocupació podran accedir a les ajudes següents:  
1. Subvenció del cost salarial corresponent als llocs de treball ocupats per persona discapacitada que realitze una jornada de treball completa i estiga donat d'alta en la Seguretat Social, que consistix en el 50 % del salari mínim interprofessional vigent en l'any 2014, corresponents a les nòmines de gener a desembre d'este exercici, incloses dos pagues extraordinàries o prorrateig d'estes, o les quanties que pogueren correspondre en el cas de publicació de noves compensacions econòmiques i criteris per part del Ministeri d'Ocupació i Seguretat Social, així com el 50 % del salari mínim interprofessional vigent en l'any 2013, per a les nòmines de novembre i desembre de 2013, corresponents a nous contractes o ampliacions de contractacions produïdes en estos mesos, així com pròrrogues o ampliacions de jornada subscrites en este termini, sempre que estes contractacions es mantinguen fins a la data de publicació de l'Orde».  
  
- On diu:  
  
«Article 17. Documentació i termini  
2. Termini  
Els terminis per a la presentació de les sol·licituds són:  
A. Primer termini. En el termini d'un mes a comptar des de l'endemà de la publicació d'esta orde, s'hauran de presentar les sol·licituds d'ajudes per a finançar:  
- Els costos salarials anuals de treballadors amb contracte indefinit contractats amb anterioritat a la data de publicació de esta convocatòria.  
  
- Els costos salarials corresponents a l'exercici 2014 dels treballadors amb contracte temporal iniciat en exercicis anteriors, pròrrogues o ampliacions de jornada que estiguen vigents a la data de publicació de esta convocatòria.  
- Els costos salarials per les contractacions noves o ampliacions de plantilla de treballadors amb discapacitat efectuades en els mesos de novembre i desembre de 2013, sempre que les esmentades contractacions s'hagen mantingut des del seu inici fins a la data de finalització del termini de presentació de sol·licituds a càrrec d'esta orde.  
- Els costos d'adaptació de llocs.  
En el cas de canvi de seu del centre de treball, regirà el mateix termini d'un mes a comptar des de la comunicació d'obertura del centre de treball a l'organisme competent. En tot cas, estes sol·licituds, en cas de presentar-se en l'exercici actual, no podran ser posteriors al 15 de novembre.  
B. Segon termini. De l'1 al 15 de juliol de 2014, hauran de presentar-se les sol·licituds d'ajudes per a finançar:  
- Els costos salarials anuals dels nous contractes temporals, les seues pròrrogues i ampliacions de jornada, subscrits en 2014, des de l'1 de gener fins a la data de publicació de esta convocatòria, i que estiguen vigents en l'esmentat moment de publicació.  
C. Tercer termini. De l'1 al 15 de setembre de 2014, hauran de presentar-se les sol·licituds d'ajudes per a finançar els costos salarials anuals dels nous contractes, tant els temporals com els indefinits, les pròrrogues en el cas de contractes temporals, i les ampliacions de jornada, subscrits des de l'endemà de la publicació de la convocatòria fins a agost de 2014.  
D. Quart termini. Del 16 al 30 de setembre, hauran de presentar-se les sol·licituds d'ajudes per a finançar els costos salarials de gener fins a la data de publicació de la convocatòria, de treballadors les contractacions dels quals no estiguen vigents en el moment de la seua publicació.  
E. Quint termini. De l'1 al 15 de novembre, hauran de presentar-se les sol·licituds d'ajudes per a finançar els costos salarials anuals dels nous contractes, tant temporals com indefinits, les seues pròrrogues i les ampliacions de jornada, subscrits des de l'1 de setembre fins al 31 d'octubre de 2014.  
F. Sext termini. En els terminis establits en l'orde de convocatòria d'ajudes per a l'exercici 2015, hauran de presentar-se les sol·licituds d'ajuda salarial per a centres especials d'ocupació per les ampliacions de plantilla de treballadors amb discapacitat efectuades en els mesos de novembre i desembre de 2014, sempre que les esmentades contractacions s'hagen mantingut d'alta fins a la data de finalització del termini de presentació de sol·licituds a càrrec de l'esmentada orde i resulten subvencionades segons el que s'establix en esta, en funció de les disponibilitats pressupostàries»;  
  
Ha de dir:  
  
«Article 17. Documentació i termini  
2. Termini  
Els terminis per a la presentació de les sol·licituds són:  
A. Primer termini. En el termini de 20 dies hàbils a comptar des de l'endemà de la publicació d'esta orde, s'hauran de presentar les sol·licituds d'ajudes per a finançar:  
  
a) Els costos salarials anuals de treballadors amb contracte indefinit contractats amb anterioritat a la data de publicació de l'orde de convocatòria.  
b) Els costos salarials dels treballadors amb contracte temporal iniciat en exercicis anteriors o en l'exercici actual fins a la data de la publicació de l'orde de convocatòria, així com les seues possibles pròrrogues o ampliacions de jornada, que estiguen vigents a la data de publicació de l'esmentada orde de convocatòria.  
c) Els costos salarials per les contractacions noves o ampliacions de plantilla de treballadors amb discapacitat efectuades en els mesos de novembre i desembre de 2013, sempre que les esmentades contractacions s'hagen mantingut des del seu inici fins a la data de publicació de l'orde de convocatòria.  
  
d) Els costos d'adaptació de llocs de treball ocupats per treballadors amb discapacitat.  
En el cas de canvi de seu del centre de treball, regirà el mateix termini d'un mes a comptar des de la comunicació d'obertura del centre de treball a l'organisme competent. En tot cas, estes sol·licituds, en cas de presentar-se en l'exercici actual, no podran ser posteriors al 15 de novembre.  
B. Segon termini. De l'1 al 15 de setembre de 2014, hauran de presentar-se les sol·licituds d'ajudes per a finançar els costos salarials de gener fins a la data de publicació de l'orde de convocatòria, de treballadors les contractacions dels quals no estiguen vigents en el moment de la publicació de l'esmentada orde, així com les sol·licituds d'ajudes per a finançar els costos salarials anuals dels nous contractes, tant temporals com indefinits, les pròrrogues en el cas de contractes temporals, i les ampliacions de jornada, subscrits des de l'endemà de la publicació de l'Orde de convocatòria fins al 31 d'agost de 2014.  
C. Tercer termini. De l'1 al 15 de novembre, hauran de presentar-se les sol·licituds d'ajudes per a finançar els costos salarials anuals dels nous contractes, tant els temporals com els indefinits, les pròrrogues i les ampliacions de jornada, subscrits des de l'1 de setembre al 31 d'octubre de 2014.  
D. Quart termini. En els terminis establits en l'orde de convocatòria d'ajudes per a l'exercici 2015, hauran de presentar-se les sol·licituds d'ajuda salarial per a centres especials d'ocupació per les ampliacions de plantilla de treballadors amb discapacitat efectuades en els mesos de novembre i desembre de 2014, sempre que les esmentades contractacions s'hagen mantingut d'alta fins a la data de finalització del termini de presentació de sol·licituds a càrrec de l'esmentada orde, i resulten subvencionades segons el que s'establix en esta, en funció de les disponibilitats pressupostàries.  
  
- On diu:  
  
Article 18. Justificació i pagament  
A) Les ajudes per al manteniment de llocs de treball en centres especials d'ocupació es faran efectives en els termes següents:  
1. Les ajudes als costos salarials es justificaran i lliuraran de la manera següent  
a) Les ajudes es justificaran per mitjà de la presentació dels rebuts de salaris i justificants del càrrec en compte que, d'acord amb el que establix l'article 13 d'esta orde, acredite el seu pagament, resultant obligatòria la presentació de la baixa en la Seguretat Social, si és el cas, dels treballadors subvencionats.  
b) L'aportació de la documentació indicada es realitzarà en els terminis que s'arrepleguen a continuació, en funció de les contractacions subvencionables i dels períodes de presentació de sol·licituds establits en l'article 17, junt amb la relació mensual dels treballadors amb discapacitat d'alta a través de l'aplicació informàtica eSidec.  
  
b.1. Justificació del gasto corresponent a sol·licituds d'ajudes presentades d'acord amb el que establix l'apartat A de l'article 17.2.  
- Primer termini: en el termini d'un mes a comptar des de l'endemà de la publicació d'esta orde en el Diari Oficial de la Comunitat Valenciana, nòmines de gener a maig, ambdós incloses, així com justificants de càrrec en compte de les nòmines dels esmentats mesos, i TC1 i TC2 de gener.  
- Segon termini: de l'1 al 15 de setembre, nòmines i justificants de càrrecs en compte de juny, extra, si és el cas, juliol i agost.  
- Tercer termini: de l'1 al 15 de novembre, nòmines i justificants de càrrecs en compte de setembre i octubre.  
- Quart termini: de l'1 al 15 de gener de l'any següent a la convocatòria, nòmines i justificants de transferències bancàries de novembre, desembre i extra, junt amb una relació en model normalitzat de tots els treballadors que hagen estat d'alta en el centre especial d'ocupació en qualsevol moment de l'exercici i resum de treballadors d'alta en el centre especial d'ocupació en el mes de desembre, als efectes de previsió pressupostària i estadística, a través de l'aplicació informàtica eSidec, si és el cas, així com TC1 i TC2 de desembre de 2014 de tots els números de compte de cotització corresponents a la Comunitat Valenciana.  
  
- Els justificants de gasto d'ampliacions de jornada o contractes produïts al novembre i desembre de 2013 es presentaran en el termini d'un mes a comptar des de l'endemà de la publicació de esta convocatòria en el Diari Oficial de la Comunitat Valenciana.  
b.2. Justificació del gasto corresponent a sol·licituds d'ajudes presentades d'acord amb el que establix l'apartat B de l'article 17.2.  
- Primer termini: de l'1 al 15 de juliol: nòmines de gener a maig, ambdós inclosos, així com justificants de càrrec en compte de les nòmines dels esmentats mesos, i TC1 i TC2 de gener.  
- La resta dels justificants de gastos es presentarà en els terminis segon, tercer i quart de l'apartat b.1.  
b.3. Justificació del gasto corresponent a sol·licituds d'ajudes presentades d'acord amb el que establix l'apartat C de l'article 17.2.  
  
- Els justificants de gasto es presentaran en els terminis segon, tercer i quart de l'apartat b.1.  
b.4. Justificació del gasto corresponent a sol·licituds d'ajudes presentades d'acord amb el que establix l'apartat D de l'article 17.2.  
  
- Termini únic: del 16 al 30 de setembre.  
b.5. Justificació del gasto corresponent a sol·licituds d'ajudes presentades d'acord amb el que establix l'apartat E de l'article 17.2.  
- Els justificants de gasto es presentaran en els terminis tercer i quart de l'apartat b.1.  
b.6. Justificació del gasto corresponent a sol·licituds d'ajudes presentades d'acord amb el que establix l'apartat F de l'article 17.2.  
  
- Els justificants de gasto es presentaran d'acord amb els terminis que, si és el cas, establisca l'orde de convocatòria d'ajudes als centres especials d'ocupació per a l'exercici 2015.  
Les ajudes es lliuraran segons la documentació presentada en els terminis anteriors i, si és el cas, es podrà acumular en un sol pagament la justificació d'un o més terminis, i es podran descomptar dels pagaments a efectuar, les justificacions dels manteniments de llocs de treball inferiors als tres mesos mínims de contractació establit en l'apartat 1 de l'article 15 d'esta orde.  
Si la presentació de la documentació justificativa es realitza fora dels terminis assenyalats, es podrà detraure, si és el cas, de la subvenció a pagar, la quantia corresponent al nombre de dies que hagen originat el retard.  
En el cas d'incompliment de l'obligació de comunicació de les reduccions de jornada establida en el punt 2 de l'apartat C de l'article 16 d'esta orde, es podrà detraure de l'import a pagar, l'ajuda corresponent a les nòmines des del mes en què s'haja iniciat la reducció de la jornada fins al final de l'exercici.  
c) Per al personal discapacitat fix del centre especial d'ocupació, les sol·licituds d'ajudes del qual hagen de presentar-se en els terminis establits en l'apartat A de l'article 17.2, les ajudes es lliuraran de forma anticipada, segons els percentatges previstos per la Llei d'Hisenda Pública de la Generalitat Valenciana, d'acord amb el que establix la Llei de Pressupostos per a l'any 2014.  
Les subvencions de naturalesa corrent en matèria de foment d'ocupació destinades al manteniment salarial del personal discapacitat, estan exemptes de prestar garanties per bestreta de subvencions, d'acord amb el que establix l'apartat E del punt 3 de l'article 47 bis de la Llei d'Hisenda Pública de la Generalitat Valenciana.  
En estos supòsits, la justificació de l'ajuda s'efectuarà d'acord amb el que disposa l'apartat anterior quant a documentació i forma de presentació es referix, i en els terminis següents:  
Primer termini: de l'1 al 15 de juliol, rebuts de salaris de gener a juny, ambdós inclosos, i extra i TC1 i TC2 de gener.  
Segon termini: de l'1 al 15 de gener de l'any següent de la convocatòria, rebuts de salaris dels mesos de juliol a desembre, ambdós inclosos, i extra, així com la relació en model normalitzat de tots els treballadors que hagen estat d'alta en el centre especial d'ocupació en qualsevol moment de l'exercici i resum de treballadors d'alta en el centre especial d'ocupació en el mes de desembre, als efectes de previsió pressupostària i estadística, a través de l'aplicació informàtica eSidec, si és el cas, així com TC1 i TC2 de desembre de 2014 de tots els números de compte de cotització corresponents a la Comunitat Valenciana»;  
  
  
  
  
Ha de dir:  
  
«Article 18. Justificació i pagament  
A) Les ajudes per al manteniment de llocs de treball en centres especials d'ocupació es faran efectives en els termes següents:  
1. Les ajudes als costos salarials es justificaran i lliuraran de la manera següent:  
a) Les ajudes es justificaran per mitjà de la presentació dels rebuts de salaris i justificants del càrrec en compte que, d'acord amb el que establix l'article 13 d'esta orde, acredite el seu pagament, resultant obligatòria la presentació de la baixa en Seguretat Social, si és el cas, dels treballadors subvencionats.  
b) L'aportació de la documentació indicada es realitzarà en els terminis que s'arrepleguen a continuació, en funció de les contractacions subvencionables i dels períodes de presentació de sol·licituds establits en l'article 17, junt amb la relació mensual dels treballadors amb discapacitat d'alta a través de l'aplicació informàtica eSidec.  
  
b.1. Justificació del gasto corresponent a sol·licituds d'ajudes per contractació temporal presentades d'acord amb el que establix l'apartat A) de l'article 17.2.  
- Primer termini: en el termini de 20 dies hàbils a comptar de l'endemà de la publicació de la correcció d'errades de l'orde de convocatòria en el DOCV, nòmines de gener a maig, ambdós incloses, així com justificants de càrrec en compte de les nòmines dels esmentats mesos, i TC1 i TC2 de gener.  
- Segon termini: de l'1 al 15 de setembre, nòmines i justificants de càrrecs en compte de juny, extra si és el cas, juliol i agost.  
- Tercer termini: de l'1 al 15 de novembre, nòmines i justificants de càrrecs en compte de setembre i octubre.  
- Quart termini: de l'1 al 15 de gener de l'any següent a la convocatòria, nòmines i justificants de càrrecs en compte de novembre, desembre i extra, junt amb relació en model normalitzat de tots els treballadors que hagen estat d'alta en el centre especial d'ocupació en qualsevol moment de l'exercici i resum de treballadors d'alta en el centre especial d'ocupació en el mes de desembre, als efectes de previsió pressupostària i estadística, a través de l'aplicació informàtica eSidec, si és el cas.  
  
- Els justificants de gasto d'ampliacions de jornada o contractes produïts al novembre i desembre de 2013, així com les pròrrogues o ampliacions de jornada, es presentaran en el termini de vint dies hàbils a comptar de l'endemà de la publicació de la correcció d'errades de l'orde de convocatòria en el DOCV.  
b.2. Justificació del gasto corresponent a sol·licituds d'ajudes presentades d'acord amb el que establix l'apartat B) de l'article 17.2.  
  
- Primer termini: de l'1 al 15 de setembre de 2014, hauran de presentar-se nòmines i justificants de càrrecs en compte de gener a agost, i extra, si és el cas, i TC1 i TC2 de gener.  
- Segon termini: de l'1 al 15 de novembre, nòmines i justificants de càrrecs en compte de setembre i octubre.  
- Tercer termini: de l'1 al 15 de gener de l'any següent a la convocatòria, nòmines i justificants de càrrecs en compte de novembre, desembre i extra, junt amb relació en model normalitzat de tots els treballadors que hagen estat d'alta en el centre especial d'ocupació en qualsevol moment de l'exercici i resum de treballadors d'alta en el centre especial d'ocupació en el mes de desembre, als efectes de previsió pressupostària i estadística, a través de l'aplicació informàtica eSidec, si és el cas.  
b.3. Justificació del gasto corresponent a sol·licituds d'ajudes presentades d'acord amb el que establix l'apartat C) de l'article 17.2.  
  
- Primer termini: de l'1 al 15 de novembre, nòmines i justificants de càrrecs en compte de setembre i octubre.  
- Segon termini: de l'1 al 15 de gener de 2015, nòmines i justificants de càrrec en compte de novembre, desembre i extra, junt amb relació en model normalitzat de tots els treballadors que hagen estat d'alta en el centre especial d'ocupació en qualsevol moment de l'exercici i resum de treballadors d'alta en el centre especial d'Ocupació en el mes de desembre, als efectes de previsió pressupostària i estadística, a través de l'aplicació informàtica eSidec, si és el cas.  
b.4. Justificació del gasto corresponent a sol·licituds d'ajudes presentades d'acord amb el que establix l'apartat D) de l'article 17.2.  
- Els justificants de gasto es presentaran d'acord amb els terminis que, si és el cas, establisca l'orde de convocatòria d'ajudes als CEE per a l'exercici 2015.  
Les ajudes es lliuraran segons la documentació presentada en els terminis anteriors, i, si és el cas, es podrà acumular en un sol pagament la justificació d'un o més terminis, i es podran descomptar dels pagaments a efectuar, les justificacions dels manteniments de llocs de treball inferiors als tres mesos mínims de contractació establit en l'apartat 1 de l'article 15 d'esta orde.  
Si la presentació de la documentació justificativa es realitza fora dels terminis assenyalats, es podrà detraure, si és el cas, de la subvenció a pagar, la quantia corresponent al nombre de dies que hagen originat el retard.  
En el cas d'incompliment de l'obligació de comunicació de les reduccions de jornada establida en el punt 2 de l'apartat C de l'article 16 d'esta orde, es podrà detraure de l'import a pagar, l'ajuda corresponent a les nòmines des del mes en què s'haja iniciat la reducció de la jornada fins al final de l'exercici.  
c) Per al personal discapacitat fix del centre especial d'ocupació, les sol·licituds d'ajudes del qual hagen de presentar-se en els terminis establits en l'apartat A) de l'article 17.2, les ajudes es lliuraran de forma anticipada, segons els percentatges previstos per la Llei d'Hisenda Pública de la Generalitat Valenciana, d'acord amb el que establix la Llei de Pressupostos per a l'any 2014.  
Les subvencions de naturalesa corrent en matèria de foment d'ocupació destinades al manteniment salarial del personal discapacitat, estan exemptes de prestar garanties per bestreta de subvencions, d'acord amb el que establix l'apartat E) del punt 3 de l'article 47 bis de la Llei d'Hisenda Pública de la Generalitat Valenciana.  
En estos supòsits, la justificació de l'ajuda s'efectuarà d'acord amb el que disposa l'apartat anterior quant a documentació i forma de presentació es referix, i en els terminis següents:  
Primer termini: de l'1 al 15 de juliol: rebuts de salaris de gener a juny, ambdós inclosos, i extra i TC1 i TC2 de gener.  
Segon termini: de l'1 al 15 de gener de l'any següent a la convocatòria: rebuts de salaris dels mesos de juliol a desembre, ambdós inclosos, i extra, així com relació en model normalitzat de tots els treballadors que hagen estat d'alta en el centre especial d'ocupació en qualsevol moment de l'exercici i resum de treballadors d'alta en el centre especial d'ocupació en el mes de desembre, als efectes de previsió pressupostària i estadística, a través de l'aplicació informàtica eSidec».  
  
  
València, 13 de juny de 2014.- El conseller d'Economia, Indústria, Turisme i Ocupació: Máximo Buch Torralva.